Tokyo Sexwale in die VSA aangehou weens terreurlys – praag.co.za — 20 jaar jonk!
Tokyo Sexwale in die VSA aangehou weens terreurlys
Tokyo Sexwale, oud-ANC-minister, is Sondag op die JFK-lughawe in New York aagehou deur Amerikaanse veiligheidsowerhede omdat sy naam op 'n lys van verbode mense verskyn weens die terreurdade wat hy gepleeg het.
Die SAUK het berig Sexwale, 'n skatryk sakeman, was op 'n sakebesoek in die VSA toe hy gearresteer en aangehou is.
Amerikaanse wetgewing het voorheen verhoed dat ANC-lede weens die terreurveldtog wat hulle ondersteun het, na die VSA kon reis. Die verbod is intussen opgehef, maar nie al die name wat destyds op die lys was, is verwyder nie.
Lesley Mkhabela, Sexwale se regsverteenwoordiger, het gesê die voormalige minister van behuising en Gautengse premier sal die saak met die Amerikaanse owerhede opneem.
​Hy sal glo 'n brief aan die Amerikaanse ambassade in Pretoria asook 'n afskrif aan dié land se departement van buitelandse sake rig om 'n herhaling van die pasafgelope gebeure te vermy, het Mkhabela gesê.
Skrywer Karin RoodtGepubliseer op 28 Oktober 2013 28 Oktober 2013 Kategorieë Nuus, Suider-AfrikaSleutelwoord JFK-lughawe in New York, oud-ANC-minister, terreurlys, Tokyo Sexwale